HU
L 166/74
Az Európai Unió Hivatalos Lapja
2022.6.22.
Az összes szennyezett ruhadarabot azonnal le kell vetni.
A szennyezett vagy a termékkel átitatott ruházatot azonnal le kell öblíteni vízzel.
Ø
Szembe jutás
A nyitva tartott szemet azonnal alaposan öblítse ki bő vízzel, legalább 10 percen keresztül.
Az ép szemet védeni kell.
Az öblítési folyamatot szemöblítő oldattal folytatni kell.
Hívjon mentőt (szem égési sérülése maró anyaggal) Azonnali további kezelések szemészeti klinikán/szemorvosnál.
Az öblítést a szemészeti klinikára történő megérkezésig folytatni kell.
Ø
Lenyelés
Tilos hánytatni.
Lenyelés vagy hányás során a gáz- és habképződés miatt fennáll a tüdőbe jutás veszélye (a légzést veszélyeztetheti).
Kizárólag teljesen tudatánál lévő sérült személy esetén: A szájat ki kell öblíteni vízzel; a sérült igyon sok vizet kis kortyokban; a sérültet melegen és nyugalmi helyzetben kell tartani.
Azonnal hívni kell a mentőket (kulcsszó: savmarás).
Ø
Megjegyzések az orvos számára
Vegyi égés szerinti kezelést kell folytatni.
Belélegzést követően: Mérgezés miatt tüdőödéma alakulhat ki, ha a terméket az akut irritatív hatás ellenére továbbra is belélegzi (pl. nem lehetséges elhagyni a veszélyes területet).
Mérgezés miatti tüdőödéma megelőzése inhaláló szteroidokkal (adagolóspray, pl. auxilozon).
Ha az anyagot lenyelték: Aspirációs veszély.
Gázembólia kockázata.
Ha a gyomor túlzott terhelés kap a gázképződés miatt, szívócsövet kell behelyezni.
Korai endoszkópiát kell végezni a nyelőcső és a gyomor esetlegesen előforduló nyálkahártya-elváltozásainak felmérése érdekében.
Ha szükséges, a maradék anyagot le kell szívni.
Ne adjon be aktív szenet, mivel a hidrogénperoxidból nagy mennyiségű gáz képződhet.
A környezet védelmét célzó óvintézkedések A vízszennyezés megelőzésére (összegyűjtésre, elzárásra, lefedésre) vonatkozó jogszabályokat be kell tartani.
Ne engedje, hogy a csatornába, felszíni vizekbe vagy a talajba jusson.
Ø
A szennyezésmentesítés módszerei
A szennyezett felületet alaposan tisztítsa meg; ajánlott tisztítószer a víz.
Kis mennyiségű kiömlés esetén hígítsa a terméket sok vízzel, majd öblítse le vagy szívja fel a terméket folyadékmegkötő anyaggal, pl. kemoszorpcióval, kovafölddel, univerzális kötőanyaggal.
Ne használjon textíliát, fűrészport, éghető anyagokat.
A megkötést követően mechanikus módon gyűjtse össze és helyezze megfelelő tárolóedényekbe.
A felszívott anyag hulladékkezelését a jogszabályoknak megfelelően kell végezni.